Kenia maak seewater drinkbaar | Maroela Media
Kenia se sonkragplaas wat seewater drinkbaar maak (Foto: Africa Energy Portal (AEP) via ANA)
Kenia het vordering gemaak om die erge waterkrisis te takel wat deur ontwikkelende lande in die gesig gestaar word. Die land het sy eerste sonkragaangedrewe plaas gebou wat seewater in drinkwater omskep.
Die projek is deur die nieregeringsorganisasie GivePower gebou en sal na verwagting 20 jaar se toegang bied tot skoon water en daaglikse meer as 25 000 persone tot voordeel strek, aldus die aanlyn publikasie Africa Energy Portal.
“Met ons agtergrond in selfonderhoudende skoon energie, kan GivePower onmiddellik help om sonkragaangedrewe wateroplossings te ontplooi om lewens te red in gebiede deur die wêreld heen wat geteister word deur voortgesette droogte,” sê Hayes Barnard, president van die organisasie.
Die sonkragaangedrewe plaas is in Kiunga aan Kenia se ooskus geleë. Die streek loop jare lank reeds deur onder erge droogte en die 3 500 inwoners het nie toegang tot skoon drinkwater nie.
Twee waterpompe maak van die sonkrag gebruik om seewater in drinkwater te omskep.
Met ŉ bevolking van 50 miljoen maak 41% van Keniane steeds staat op waterhulpbronne soos dammetjies, vlak putte en riviere. Dit is veral in landelike gebiede en informele nedersettings in stede.
Slegs nege uit 55 staatsdiensverskaffers in Kenia verskaf betroubare watertoevoer.
Dit is ‘n massiewe hoeveelheid sonpanele en net so ‘n ou klein stelsel. Sonkrag is definitief nie effektief nie.
Jy weet ons land is in sy glory in as Kenya aksie neem teen water tekorte ….en ons se al LANKAAAAAL dit is wat regering moes doen in die Kaap…
Leon, op wat grond jy jou opinie? Die foto? Kry eers feite, vriend, en lug dan ‘n ingeligte opinie. Sonkrag en seewater is gratis soos jy weet. En ie privaatsektor het hier gehelp. Dit gee mense vars water, 25 000 per dag. Ek sou sê dit maak ‘n verskil. Dalk kan die SA regering aan die publiek rapporteer hoe vorder hulle ontsoutingsaanlegte?
SA se multi-miljoenêrs (danksy BBEE), moet nou sommer ‘n bladsy uit dié boek neem en hier iets soortgelyks doen. Sal mos ‘n pragtige UBUNTU boodskap stuur; ‘n manier om iets terug te gee ipv net te ontvang, of hoe?
Glo nie daar is vordering met ontsoutingsaanlegte in SA. Dit is ‘n “wit” inisiatief. Die “slim regering” van SA weet van beter. Dit is hoekom alles hier in die drein afgaan.